 **15**

Na podlagi 54. člena Zakona o skupnih temeljih sistema plač v javnem sektorju (Uradni list RS, št. 95/24), 2. in 5. člena Uredbe o plačah javnih uslužbencev plačne skupine B (Uradni list RS, št. 99/24), 3. in 15. člena Odloka o ustanovitvi Stanovanjskega sklada Mestne občine Nova Gorica (Uradne objave, Časopis OKO, št. 21/01 in Uradni list RS, št. 114/05, 78/09, 80/11, 29/16 in 48/21) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_ sprejel naslednji

S K L E P

1.

S tem sklepom se delovno mesto direktorja Javnega stanovanjskega sklada Mestne občine Nova Gorica s 1. 1. 2025 uvrsti v 44. plačni razred.

2.

Z dnem valuative tega sklepa preneha veljati sklep številka 100-0013/2017-95 z dne 3.4.2023, ki pa se uporablja še do 31. 12. 2024.

3.

Ta sklep velja takoj, uporabljati pa se začne s 1. 1. 2025.

Številka: 410-5/2023

Nova Gorica, dne

 Samo Turel

 ŽUPAN

Številka: 410-5/2023-55

Nova Gorica, dne 11. decembra 2024

O B R A Z L O Ž I T E V

Skladno s tretjim odstavkom 54. člena Zakona o skupnih temeljih sistema plač v javnem sektorju (Uradni list RS, št. 95/24) je za določitev osnovne plače javnega uslužbenca plačne skupine B pri uporabnikih proračuna, kamor sodi tudi delovno mesto direktorja SS MONG, pristojen predstojnik oziroma organ pristojen za njegovo imenovanje. Slednji mora pri določitvi osnovne plače javnega uslužbenca plačne skupine B upoštevati razpon razredov, kriterije in metodologijo za uvrstitev delovnih mest, ki jih določi vlada.

S 26. novembrom 2024 je pričela veljati nova Uredba o plačah javnih uslužbencev plačne skupine B (Uradni list RS, št. 99/24; v nadaljevanju: Uredba), ki se začne uporabljati s 1. januarjem 2025.

V skladu s 5. členom Uredbe se prva uvrstitev javnih uslužbencev plačne skupine B v skladu s to uredbo izvede 1. januarja 2025, pri čemer se vrednosti kriterijev preverjajo glede na stanje 1. decembra 2024.

S tem sklepom se tako določa uvrstitev delovnega mesta direktorja Javnega stanovanjskega sklada Mestne občine Nova Gorica, katerega ustanoviteljica je Mestna občina Nova Gorica, v plačni razred znotraj razponov plačnih razredov, določenih v Prilogi III Uredbe. Uvrstitev je izvedena na podlagi kriterijev oziroma seštevka vrednosti kriterijev iz Priloge IV, ki je sestavni del te uredbe, ter metodologije, določene v 4. členu te uredbe.

Kot izhaja iz priloge IV k uredbi, so kriteriji za določitev plačnega razreda direktorja javnega stanovanjskega sklada:

* število zaposlenih (za nedoločen čas);
* število razpoložljivih stanovanjskih enot (stanovanja, poslovni prostori, garaže);
* celotni prihodki sklada oziroma zavoda v EUR;
* število ustanoviteljev in
* območje delovanja.

Upoštevaje novo uredbo in stanje vrednostnih kriterijev na dan 1. december 2024, se plačni razred direktorja SS MONG določi, kot sledi:

- 5 % iz naslova števila zaposlenih (7 javnih uslužbencev);

- 10 % iz naslova števila razpoložljivih enot (370 enot);

- 15 % iz naslova prihodkov (1.255.526,88 EUR);

- 3 % iz naslova števila ustanoviteljev (do dva ustanovitelja) in

- 5 % iz naslova območja delovanja (mestna občina).

Kot izhaja iz priložene dokumentacije, posredovane s strani Nadzornega sveta Javnega stanovanjskega sklada Mestne občine Nova Gorica, se skupni seštevek zgornjih kriterijev, ki znaša 38%, ovrednoti s 44. plačnim razredom.

Mestnemu svetu Mestne občine Nova Gorica predlagamo, da predloženi sklep obravnava in sprejme.

 Samo Turel

 ŽUPAN

Pripravila:

Vodja službe za premoženjske zadeve

Tjaša Harej Pavlica

Priloga:

* Sklep Nadzornega sveta št. 100-14/2017-24 z dne 9. 12 .2024